Puolikuu

### Esittely

Puolikuu on sivuhahmo Tähtivesiputous-sarjassa. Hän on yksi Vivetin läheisimmistä tovereista. Hänen ensiesiintymisensä on tarinassa Kirottu Polku.

## Esiintymiset

### Elossa

Kirottu Polku

Puolikuu on uros Fiox, jolla on poikkeuksellinen kuviointi. Hänen turkkinsa jakautuu keskeltä naamaa kahteen eri väriin, tummansiniseen ja harmaaseen. Hänellä on vaaleankeltaiset etutassut ja vaaleankeltainen viiva hännässään. Hänen silmänsä ovat kapeat, ja ne ovat kullankeltaiset. Hänellä on ohuet pupillit. Hänen turkkinsa on pitkää poskissa sekä hännän päässä. Hänen häntänsä on huiskamainen ja erikoisen pitkä.

Puolikuu on luonteeltaan pohtivainen, hiljainen, arka ja epäilevä. Hän nauttii asioiden oppimisesta. Puolikuu toimii vahvasti ''ajattele ensin, tee sitten'' tavan avulla. Hän usein kiistää muiden suunnitelmia, jos aistii niissä riskejä, kuten vaikka itsensä vahingoittamisen. Puolikuu pitää kiiltävistä asioista, kuten kivistä ja simpukankuorista, sekä matelijoiden ja kalojen suomuista.

Puolikuu osaa piilottaa tunteitaan varsin hyvin, mutta kun hänet suututtaa tarpeeksi voimakkaasti, kyllä hänestäkin löytyy pippurinen puoli. Tuo puoli on tosin vaikeaa saada esille, sillä Puolikuu noudattaa sääntöjä tarkasti, ja ajattelee, että viha olisi vain virheellinen tila, jolloin pahat kuolleet henget olisivat yrittäneet ottaa vihaisesta vallan. Muutenkin Puolikuu uskoo helposti lähestulkoon kaikkeen, mitä kuulee. Häntä on helppo juksata, etenkin jos hänelle puhuu kuolleista hengistä. Puolikuu uskoo vahvasti Fioxien omaan uskontoon, ja kunnioittaa kuolleita.

### Puoliverisyys

Puolikuu on puoliverinen, eli hänen vanhempansa eivät ole kotoisin samasta laumasta. Hänen emonsa Simpukka (valkea naaras) on Joen Lauman jäsen, ja hänen isänsä Hämyinen (melkein musta, tumma uros) on Niittyjen Lauman jäsen. Simpukka ja Hämyinen tapasivat alokasaikanaan metsästysretkellä, kun Hämyinen tiputti vahingossa linnun ruumiin Simpukan päähän. Hämyinen ja Simpukka ystävystyivät ja lopulta rakastuivat, vaikka tiesivät että siitä tulisi ongelmia varmastikin koko loppu elämäksi, jos he paljastuisivat.

Puolikuu ei ollut suunniteltu pentu, vaan hän tuli vahingossa. Se ajoi Hämyisen ja Simpukan kauhun partaalle. Parille tuli riitaa siitä, kumpi ottaisi pienen Puolikuun laumaansa. Simpukka ja Hämyinen olivat yöpyneet Havumetsän Lauman rajalla pensaikossa synnytyksen ajan, ja kun he eivät päässeetkään yksimielisyyteen pennun laumasta, Simpukka hiipi salaa ulos pesästä Puolikuu mukanaan, ja juoksi kotiinsa.

Hämyinen huomasi tämän, ja muutaman päivän kuluttua sieppasi Puolikuun Joen Laumasta Niittyjen Laumaan, väittäen, että pentu oli ollut alueella, joka ei kuulunut millekään laumalle. Joen Lauma tajusi menettäneensä pennun, ja sieppasi sen takaisin. Niittyjen Lauma sieppasi pennun sen jälkeen itselleen, ja tätä sieppailua jatkui kauan, sillä kukaan ei tietänyt, että Puolikuu oli Hämyisen ja Simpukan pentu. Kun lopulta pennun emo paljasti, että se pentu, josta kaksi laumaa kiistelivät, oli puoliverinen JA hänen pentunsa, syntyi kaaos. Laumat eivät päässeet (jälleen kerran) yksimielisyyteen pennun kotilaumasta, joten Hämyinen ja Simpukka sopivat, että Puolikuu olisi aina viikon ajan Joen Laumassa ja viikon Niittyjen Laumassa.

Siitä huolimatta, että Puolikuu asuu kahdessa laumassa samaan aikaan, hänellä ei juuri ole läheisiä ystäviä kuin vain muutama.

```
VAROITUS! SUURIMMAT SPOILERIT TARINOIHIN ALKAVAT TÄSTÄ!

```

### Suhteet

> ***Puolikuun läheisiä tovereita***
>
>

* **Simpukka:** Puolikuu ei oikein tullut toimeen emonsa kanssa. Simpukan tunteet Puolikuuta kohtaan olivat erittäin sekavat; Yhtenä päivänä Simpukka toivoi, että ei ikinä olisi saanut pentua, ja toisena päivänä hän itki Puolikuun surkeaa elämää, ja rakasti häntä enemmän kuin tarpeeksi.
* **Hämyinen:** Hämyinen ei juuri jutellut Puolikuulle. Hän vältteli pentua, ja oli kuin hänen ja Simpukan välistä suhdetta ei koskaan olisi ollut olemassa. Hän ei ikinä hakenut Puolikuuta suoraan Joen Lauman kotileiristä, ei edes sen luota.
* **Kirry:** Puolikuu tunsi Kirryn jotenkuten, mutta ei juuri ollut läheinen naaraan kanssa. Kun Vivet tutustui Puolikuuhun Kirryn kautta, Kirrystä tulikin aika hyvä toveri Puolikuulle. (Osittain..)
* **Vivet:** Vivetistä tuli Puolikuulle oudon läheinen. Puolikuu oli yhdessä vaiheessa hieman pihkassa Vivetiin, mutta hän ei haluaisi muistella sitä, sillä tuona aikana Puolikuu tuntui nolaavan itsensä koko ajan..
* **Cashew:** Oli Puolikuun idea tuoda Cashew auttamaan Myrkkymetsän tutkimisessa. Cashew ja Puolikuu olivat jotenkuten läheiset toverit, mutta ei Puolikuu olisi kuitenkaan valmis uhrautumaan Cashew'n puolesta. Lopuksi Cashew ei ollutkaan enää juurikaan kenenkään toveri, ja Puolikuu jos kuka sen tajusi, ja Puolikuu toivoi, että Rhambi tajuaisi sen myös..
* **Rhambi:** Rhambi oli energinen ja villi, mutta hän ja Puolikuu löivät usein viisaat päänsä yhteen, jos Rhambia voisi nyt viisaaksi sanoa.. Puolikuu oli innolla kuuntelemassa, kun Rhambi esitelmöi erilaisista yrteistä ja kasveista, ja opetteli Rhambin ojeiden mukaan käyttämään kasveja.
* **Jhingo:** Jhingo oli osittain samanlainen kuin Puolikuu; Heillä molemmilla oli viisautta ja voimaa hiljaisen ja kovan kuorensa alla. Tosin Jhingolla se voima sattui tulemaan helpommin esille. Jhingo opetti Puolikuulle taistelutaktiikkoja, jotka sopivat Puolikuun mukavuusalueelle paremmin.
* **Scorpioni:** Puolikuu viihtyi uroon seurassa, ja nautti tämän kanssa keskustelusta. He puhuivat usein tähdistä, kasveista ja luonnosta. He olivat aika läheisiä tovereita, mutta kun Scorpioni katosi, Puolikuu oli suurin piirtein yhtä järkyttynyt kuin Kirry

### Trivia:

* Puolikuun nimi tulee kolmesta eri asiasta: Hänen puolikasta kuuta muistuttavasta turkistaan, hänen syntymästään yönä, jolloin sattui olemaan puolikuu, ja hänen puoliverisyydestään.
* Puolikuun persoona inspiroitui Tulisiivet-sarjan Tähtimöstä.
* Puolikuun energiaa, tunnemaailmaa ja hahmoa itsessään kuvailee Cavetown-artistin kappale Devil Town.
* Puolikuu ajatteli, että hänen vanhempiensa huono suhde oli hänen syytään.